**Валерый Стрыпейкіс** (нар. 13 лістапада 1974, Пінск) — беларускі футбаліст (нападнік) і трэнер. Адзін з найлепшых беларускіх нападнікаў на мяжы XX і XXI стагоддзяў.

У цяперашні час працуе трэнерам у наваполацкім «Нафтане».

Клубная кар’ера
---------------

Пачынаў кар’еру ў клубе Трэцяй лігі «Біёлаг-Бялкон» з Наваполацка. Пазней перабраўся ў іншы наваполацкі клуб «Нафтан-Дэвон» і менавіта там праявіў сябе як выдатны бамбардзір. У 1999 годзе перайшоў у адзін з мацнейшых на той час беларускіх клубаў мазырскую «Славію». У Мазыры тады аформіўся тандэм Стрыпейкіса з Раманам Васілюком, які дапамог «Славіі» выйграць золата чэмпіянату 2000.

Пазней гуляў за розныя іншыя клубы, амаль усюды адрозніваўся вялікай колькасцю забітых мячоў. У 2004—2005 гадах, вярнуўшыся ў «Нафтан», двойчы стаў найлепшым бамбардзірам чэмпіянату Беларусі.

У 2006—2007 гадах гуляў за «Гомель», дзе аднавіўся тандэм Стрыпейкіса з Васілюком.

У 2009 годзе чарговы раз трапіў у Наваполацк. Дапамог наваполацкаму клубу здабыць першы ў гісторыі трафей — Кубак Беларусі 2009, у фінале якога забіў мяч у браму салігорскага «Шахцёра».

Міжнародная кар’ера
-------------------

На працягу 1999—2001 гадоў гуляў за нацыянальную зборную Беларусі. Усяго правёў 5 матчаў, галамі не адзначаўся.

Трэнерская кар’ера
------------------

У канцы сезона 2011 абвясціў аб завяршэнні кар’еры і перайшоў на трэнерскую працу ў «Нафтане».

У другой палове 2012 года ў якасці аматара гуляў за клуб «Мёры» з Другой лігі, адначасова заставаўся трэнерам у «Нафтане». У студзені 2013 года стаў старшым трэнерам наваполацкага клуба. У чэрвені 2013 года, пасля пераходу галоўнага трэнера Паўла Кучарава на працу ў мінскае «Дынама», быў прызначаны выканаўцам абавязкаў галоўнага трэнера «Нафтана». У гэтай якасці ён прывёў «Нафтан» да 10 месца ў чэмпіянаце 2013.

У снежні 2013 года быў зацверджаны галоўным трэнерам «Нафтана». Пад кіраўніцтвам Стрыпейкіса «Нафтан» добра выступіў у чэмпіянаце 2014, дзе доўгі час прэтэндаваў на медалі, але ў выніку фінішаваў пятым. У 2016 годзе наваполацкі клуб пакінула значаная колькасць футбалістаў, і праз некаторы час каманда апынулася на апошнім радку. У жніўні 2016 года Стрыпейкіс пакінуў пасаду галоўнага трэнера «Нафтана».

У сакавіку 2017 года ўвайшоў у трэнерскі штаб новага галоўнага трэнера нацыянальнай зборнай Беларусі Ігара Крывушэнкі. У чэрвені 2019 года, пасля адстаўкі Крывушэнкі і прызначэння новага галоўнага трэнера Міхаіла Мархеля, пакінуў нацыянальную зборную.

У студзені 2020 года зноў апынуўся ў «Нафтане», дзе стаў памочнікам Тараса Чопіка. У маі 2021 года пасля звальнення Чопіка стаў выканаўкам абавязкаў галоўнага трэнера каманды, а ў ліпені быў зацверджаны на пасадзе. У студзені 2022 года, пасля прызначэння новым трэнерам наваполацкага клуба Вячаслава Герашчанкі, застаўся ў трэнерскім штабе ў якасці яго памочніка.

Дасягненні
----------

* Беларусь 01Чэмпіён Чэмпіён Беларусі: 2000
* Беларусь 02Сярэбраны прызёр Срэбны прызёр чэмпіянату Беларусі (2): 1999, 2007
* Беларусь Уладальнік Кубка Беларусі (2): 2000, 2009
* Літва 01Чэмпіён Чэмпіён Літвы: 2003
* Беларусь Найлепшы бамбардзір чэмпіянату Беларусі (4): 1999, 2002, 2004, 2005

Зноскі
------

1. ↑  Valeri Stripejkis // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Нафтан" уволил Валерия Стрипейкиса
3. ↑  Андрей Сацункевич, Олег Кузьменок и Валерий Стрипейкис будут ассистентами Игоря Криушенко в сборной Беларуси
4. ↑  АБФФ рассталась со Стрипейкисом, Кузьменком и Сацункевичем. Ровнейко останется в штабе Мархеля
5. ↑  Стрипейкис вернулся в "Нафтан"
6. ↑  Чопик уволен с поста главного тренера "Нафтана". Команду будет тренировать Стрипейкис
7. ↑  Стрипейкис утвержден на должность главного тренера «Нафтана»
8. ↑  Геращенко назначен главным тренером "Нафтана"

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | eu-football.info (ігрок) · FootballDatabase.eu · FootballFacts.ru · National Football Teams.com · teams.by · Transfermarkt (ігрок) · Transfermarkt (трэнер) · worldfootball.net (ігрок) |

| ⛭Найлепшыя бамбардзіры чэмпіянату Беларусі па футболе |
| --- |
| 
* 1992 Скорабагацька
* 1992/93 Бараноўскі / Рамашчанка
* 1993/94 Качура
* 1994/95 Шаўроў
* 1995 Яромка
* 1996 Хлебасолаў
* 1997 Хлебасолаў
* 1998 Яромка
* 1999 Стрыпейкіс
* 2000 Васілюк
* 2001 Давыдаў
* 2002 Стрыпейкіс
* 2003 Блізнюк / Карніленка
* 2004 Стрыпейкіс
* 2005 Стрыпейкіс
* 2006 Кліменка
* 2007 Васілюк
* 2008 Блізнюк / Радзівонаў
* 2009 Майкон Каліжуры
* 2010 Брэсан
* 2011 Брэсан
* 2012 Асіпенка
* 2013 Радзівонаў
* 2014 Януш
* 2015 Януш
* 2016 Гардзяйчук / Радзівонаў
* 2017 Гардзяйчук
* 2018 Савіцкі
* 2019 Шкурын
* 2020 Скавыш
* 2021 Дарбо
* 2022 Абдыхалікаў

 |